سما بغداد حبيبتي اتمنى اطبق كلماتج الي كلتيهه كلمه كلمه ادعيلي والله اني هسه اتحمست هواي و اتمنى يارب انجح بهاي المهمه نعم هيه مهمه صعبه الي لئن اول مره هيج اسوي بس الظاهر لا مفر من الوضع لازم انفجر بوجهه بيوم من الايام وهاليوم جدا قريب    مذهله صدكي اني هم ابجي على نفسي من الحاله الي اني بيهه و احتسب ربي بهاي الانسانه  لئنهه قمه بلاستغلاليه  و احس هيه منافستني بكل شي وماكدر هنا احجي تفاصيل حاليا مشكوره على المواصله وياي على الموضوع ماتتصورون شكد محتاجه ردودكم    ريتاج نفس حجايتج زوجي يحجيهه على طول ان لازم ما استحي من الي مايستحون بس اني والله احاول اشد قوايه و اشجع نفسي للمواجهه بس من اشوفهه اخ لو تشوفين شنو يصير بحالتي شي غريب عجيب لا يوصف و اني اكره نفسي اكوم احس نفسي لا شيء ابدددد    لما اكعد وحدي و افكر بلعقل اشوف اني شخصيا عندي هواي ايجابيات اكثر منهه و عندي هواي حجج حتى احاسبهه بيهه بس ماعندي  جرئه  اريد اتجرء هاي المره  هيه الان بمكان بعيد و را ترجع خلال اسبوعين و من هسه شايله هم بمقابلتها لئن مقابلتها حتميه    اني لازم اكطع يمكن مو اخفف لئن التخفيف وياهه مايفيد جربت قبل  تجرني يمهه و احس نفسي مثل النعجه روح روح تعال تعال    اتمنى ما اكون دوختكم بس والله كلبي مليان و اريد افرغ الي بكلبي و ردودكم تبرد اعصابي  لئن زوجي هم ضاغط عليه من هالناحيه و يكلي ماعندج شخصيه و طلعتي مو مثل ما توقعتج و هذا الكلام يجرحني بس ماكدر انكره لئنه صح